שמחה גדולה במשפחתי, בתי ורד וחתני מגיעים ארצה לאחר שלא ראיתי אותם שנה, מאז נסיעתי לקנדה לרגל נישואיהם. על הביקור תוכלו לקרוא בפוסט שכתבתי - טיול לקנדה דרך העין הקולינרית.
הפעם הזוג מגיע אלינו לרגל מסיבת חתונה שאנו עורכים להם עם המשפחה והחברים הקרובים ואני חשבתי איזו עוגה תתאים לפינוק בני הזוג והחלטתי ללכת על עוגה צחה לבנה, שטעמה יהא ענוג ורך והחלטתי להכין עוגת גבינה עם שוקולד לבן שהם מאוד אוהבים.
עוגת הגבינה שאני משתפת כאן הינה בעצם עוגת גבינה קלאסית אפוייה עם גבינת שמנת ומעט גבינה לבנה 5% לאיזון קל בקלוריות והוספתי לה שוקולד לבן מומס. אם תבצעו את ההוראות במדויק, תצא לכם עוגה גבוהה ללא שקע ועם טעם שפשוט נמס בפה.
שימו לב, בהשראת החתונה הקרבה ובאה, הלבשתי את עוגת הגבינה בשלבים, כפי שמעצבים שמלת כלה.
מרסקים את החומרים במעבד מזון, ריסוק גס.
משמנים את התבנית ומהדקים את הבסיס לתחתית כשמקפידים לעלות כ-ס"מ בשוליים.
אופים 5 דקות, מוציאים ומניחים על רשת צינון.
מנמיכים את טמפרטורת התנור ל-130 מעלות.
ממלאים מים בתבנית תנור (בהמשך מניחים במסילה מעל את התבנית שתאפה).
בסיר קטן ממיסים את השוקולד עם השמנת המתוקה ומצננים.
מקציפים את הביצים השלמות עם הסוכר עד שהתערובת תופחת.
בקערה מערבבים את הגבינות , גרד הלימון, האמרטו, תמצית הוניל והקורנפלור.
מכניסים פנימה את קרם השוקולד ומערבבים.
מקפלים בעדינות את הקצף לתערובת.
יוצקים על התחתית האפויה ואופים במשך 55 דקות.
מוציאים את העוגה.
מעלים את טמפרטורת התנור ל-190 מעלות.
טורפים את השמנת החמוצה עם הסוכר ויוצקים על העוגה.
מחזירים לתנור לאפייה של 5 דקות.
מכבים את התנור ופותחים מעט את הדלת. מותירים את העוגה לפחות שעה בתנור.